তাছাড়া স্থানীয় জাতের বীজ ও প্রযুক্তিতে চাষাবাদের একটা বড় সুবিধা ছিল; একই সময়ে একই জমিতে নানা ফসলের চাষ করা যেত বছর জুড়ে--সেটাও বন্ধ হয়ে গেল  হাইব্রিড ধানের কারনে--ফলে আসলে বেশি ধান ফলানোর নামে মোট খাদ্য উৎপাদন কমে গেল, প্রথম ধাক্কাটা গেল কৃষক পরিবারগুলার ওপর দিয়ে, তাদের পুষ্টিমান নেমে গেল। অন্যদিকে, স্থানীয় জাতের অনেক ফল-ফসলের বীজ হারাতে বসল, অন্যদিকে সার ও কীটনাশকে জমির উর্বরতা কমতে শুরু করল, দুষিত হতে লাগলো প্রাণ ও পরিবেশ।